Nøgleord

Sagens genstand

Afgørelse



Nøgleord

Annullationssøgsmål – Unionens retsinstansers kompetence – påstand om, at en institution meddeles et påbud – afvisning (art. 263 TEUF) (jf. præmis 17)

2. Den Europæiske Union – domstolskontrol med lovligheden af institutionernes retsakter – restriktive foranstaltninger over for Iran – foranstaltninger truffet i forbindelse med bekæmpelsen af nuklear spredning – kontrollens rækkevidde – vurdering af lovligheden ud fra de oplysninger, der forelå på tidspunktet for vedtagelsen af afgørelsen (Rådets afgørelse 2010/413/FUSP; Rådets forordning nr. 267/2012) (jf. præmis 25)

3. EU-ret – principper – ret til forsvar – ret til en effektiv domstolsbeskyttelse – restriktive foranstaltninger over for Iran – indefrysning af midler, der tilhører personer, enheder eller organer, som medvirker til eller støtter den nukleare spredning – pligt til at meddele nye forhold, der lægges den pågældende til last – rækkevidde (Rådets afgørelse 2010/413/FUSP; Rådets forordning nr. 267/2012) (jf. præmis 26)

4. Annullationssøgsmål – dom om annullation – retsvirkninger – delvis annullation af en forordning og en afgørelse om restriktive foranstaltninger over for Iran – annullation af en forordning, der har virkning fra udløbet af appelfristen eller afvisningen af appellen (art. 264, stk. 2, TEUF og art. 280 TEUF; statutten for Domstolen, art. 56, stk. 1, og art. 60, stk. 2; Rådets afgørelse 2010/413/FUSP; Rådets forordning nr. 267/2012, bilag IX) (jf. præmis 30 og 31)

5. Annullationssøgsmål – dom om annullation – retsvirkninger – Domstolens begrænsning heraf – restriktive foranstaltninger over for Iran – annullation på to forskellige tidspunkter af to retsakter, der indebærer identiske restriktive foranstaltninger – risiko for alvorlig tilsidesættelse af retssikkerhedsprincippet – opretholdelse af virkningerne af den første af disse retsakter, indtil annullationen af den anden får virkning (art. 264, stk. 2, TEUF; Rådets afgørelse 2010/413/FUSP, bilag II; Rådets forordning nr. 267/2012, bilag IX) (jf. præmis 32-35)

Sagens genstand

Angående

Påstand om annullation dels af Rådets afgørelse 2012/635/FUSP af 15. oktober 2012 om ændring af afgørelse 2010/413/FUSP om restriktive foranstaltninger over for Iran (EUT L 282, s. 58), dels af Rådets gennemførelsesforordning (EU) nr. 945/2012 af 15. oktober 2012 om gennemførelse af forordning (EU) nr. 267/2012 om restriktive foranstaltninger over for Iran (EUT L 282, s. 16), for så vidt som disse retsakter vedrører sagsøgeren.

Afgørelse

Konklusion

1) Rådets afgørelse 2012/635/FUSP af 15. oktober 2012 om ændring af afgørelse 2010/413/FUSP om restriktive foranstaltninger over for Iran annulleres, for så vidt som den opførte North Drilling Co.’s navn i bilag II til Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP.

2) Rådets gennemførelsesforordning (EU) nr. 945/2012 af 15. oktober 2012 om gennemførelse af forordning (EU) nr. 267/2012 om restriktive foranstaltninger over for Iran annulleres, for så vidt som den opførte North Drillings navn i bilag IX til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010.

3) Bilag IX til forordning nr. 267/2012 annulleres, for så vidt som det vedrører North Drilling.

4) Virkningerne af afgørelse 2010/413, som ændret ved afgørelse 2012/635, opretholdes for så vidt angår North Drilling fra dens ikrafttræden på tyvendedagen efter dens offentliggørelse i Den Europæiske Unions Tidende , indtil den delvise annullation af forordning nr. 267/2012 får virkning.

5) Rådet for Den Europæiske Union bærer sine egne omkostninger og betaler North Drillings omkostninger i forbindelse med denne sag og i sagen om foreløbige forholdsregler.